*Fra indholdsplanen:*

**Årlig evaluering af Guldminens samlede undervisning §1b, stk.3**

Vi arbejder med et 3-årigt rul af evalueringen af skolens samlede undervisning, således vi det ene år evaluerer naturfag, næste år kulturfag og dernæst praktisk/musisk, herunder sport og vores atletiske fag. Resultatet af evalueringen sammenfattes og der udarbejdes en opfølgningsplan. Begge dele offentliggøres på hjemmesiden.

*Hvordan står vi mål med folkeskolen?*

1. Naturfag skoleåret 22/23
2. Kulturfag skoleåret 23/24
3. Praktisk/musisk, herunder sport og atletiske fag skoleåret 24/25

*Hvordan:*

Fagteam afvikler evalueringsmøde i perioden 1.maj til 1.juni, hvor centrale dele af skolens undervisning i netop denne fagblok evalueres.

Med fordel kan evalueringen fra de enkelte fag inddrages ifht. elevperspektiv.

Følgende punkter evalueres 22-23:

* Hvordan lever den daglige undervisning op til fælles mål?
* Hvordan inddrager vi tværfaglige forløb?
* Hvordan indgår fagdage i den samlede naturfaglige undervisning?
* Hvordan arbejder vi med ”åben skole” i den naturfaglige undervisning?
* Hvordan lykkes vi med at inddrage Verdensmålene (prospekt)?
* Er der særlige hensyn at tage til enkelte fag i den naturfaglige fagpakke? (matematik, naturfag, geografi, biologi, fysik/kemi)

Efter drøftelserne:

* Hvilke centrale elementer skal med i en opfølgningsplan?
* Hvordan vil vi arbejde med disse elementer?

Ud fra evalueringen udarbejdes en opfølgningsplan med fokus på hvordan vi fremadrettet arbejder med de punkter, vi ønsker at forbedre.

Deadline: uge 26

Ansvar: fagteam + ledelsen

**Evaluering af naturfaglig undervisning på GM 22-23**

Bidragsydere til denne evaluering: MMJ, AB, AKM, AFJ, AML, MA (maj 2023)

**Hvordan lever den daglige undervisning op til fælles mål?**

Matematik: Målskema udarbejdet på Guldminen. Planer for hvert klassetrin – fælles mål omskrevet.

Målskema mangler for 7. og 9.kl. – skal udarbejdes.

Status og årsplan skal hænge sammen.

Status i matematik: årgangen under i førtest og årgangens niveau i eftertest.

Naturfag:

0.-2.kl svært at differentiere med 3 årgange. Fokus på elevens eget arbejde i projekter og med kreativt fokus. Det skal handle om nysgerrighed hos de mindste, og derfor er lærerresursen en begrænsning for at bringe det ind hos eleverne.

Indskoling: Vi vil have vægt på undersøgelse og nysgerrighed hos børnene.

Mellemtrin: Portaler er med til at sikre at vi når målene – Explorer, specielt på mellemtrin. Ikke samme oplevelse med Explorer-matematik i udskoling.

**Hvordan inddrager vi tværfaglige forløb?**

Udskoling: Det tværfaglige går ind i projektdelen (biologi og geografi). Fysik og kemi står for sig selv og er sværere at få ind i det tværfaglige.

Mellemtrin: Projekter – matematik for sig og naturfag for sig. Emner bringes ind begge steder. Overvejelse over om vi kan udnytte timerne med samme underviser.

**Hvordan indgår fagdage i den samlede naturfaglige undervisning?**

Naturfagsuge og naturfagsdage - de dage kan udfolde et emne med fordybelse.

Her bliver vores faglighed som undervisere en begrænsning, hvis vi ikke er naturfaglige undervisere.

Teorien skal altid være med.

Vi skal være bevidste om vores metoder til naturfaglig læring.

Fokus på naturfaglig kompetence: undersøgelses-, kommunikation-, perspektiverings- og modelleringskompetence

Vi ønsker faglig sparring mellem kolleger – vi kan gøre hinanden dygtigere

Fagdage som variation i årsplanen. Differentiering kan styrkes sådan en dag. Fordybelse.

Tværfaglige / projektdage kan bringe helheden ind for de mindre elever.

**Hvordan arbejder vi med ”åben skole” i den naturfaglige undervisning?**

Tur af huset vil vi gerne mere.

Vi gør det ikke så meget nu pga. rammer og resurser (0.-2.kl). Vi ønsker at gøre det mere.

Vi ønsker at være en åben skole. Vi ønsker at inddrage forældre.

Vi vil arbejde på at have virksomhedsbesøg med alle årgange. Bruge vores samarbejdspartnere.

**Hvordan lykkes vi med at inddrage Verdensmålene (prospekt)?**

I skoleåret 23-24 bliver verdensmålene en del af vores emneuger. Verdensmål udvælges og skaber rammen for emneuger. Vi vil undersøge hvordan det skaber mulighed for udfoldelse af verdensmålene i en skolehverdag.

**Er der særlige hensyn at tage til enkelte fag i den naturfaglige fagpakke? (matematik, naturfag, geografi, biologi, fysik/kemi)**

Rammerne er en begrænsning (nuværende skolebygning).

Lokaler: Vi ønsker lokaler, der lægger op til kreativitet – og eksperimenterende og undersøgende undervisning. Den nye skolebygning åbner for nye muligheder (naturfagslokaler, værksted og projektlokale)

Materialer: vi ønsker at bringe nogle fysiske (sanselige) materialer ind i vores skole. Vi laver et udvalg til at skaffe de materialer. Det kunne være fx være udstoppede dyr og lign.

**Andet relevant**

Feedback og evaluering i udskolingen er centralt for os. Her skal vi blive dygtige til at give god og konstruktiv feedback til eleverne, som står i stedet for karakterer.

**Opfølgningsplan**

Hvilke centrale elementer skal med i en opfølgningsplan, og hvordan vil vi arbejde med disse elementer?

* Den nye skole – ibrugtagning af vores naturfaglige lokaler: lokalerne er tænkt som faglokaler, så det meste af den naturfaglige undervisning vil foregå i naturfagslokaler. Vi vil være nysgerrige på hvordan vi bedst muligt laver eksperimenterende og undersøgende naturfagsundervisning.
* Fysiske materialer til naturfag: et udvalg vil arbejde på at indkøbe enkelte fysiske materialer – udvalget arbejder med det i uge 31.
* Åben skole – vi vil være en åben skole og inddrage lokale virksomheder og samarbejdspartnere: alle årsplaner i naturfaglige fag skal indeholde elementer af ”åben skole”. Komme med bud på hvordan vi vil indtænke det i disse fag, så omverdenen åbner sig for eleverne på en relevant og konkret måde i forhold til det naturfaglige.
* Vi vil koble verdensmål til vores emneuger og skabe erfaringer med at få verdensmålene til at leve i en skolehverdag: i uge 31 laves en ramme for emneugerne, hvor dette fokus udvikles.